Document ID: /roh_data/filtered/fineweb-2-filterrobots_roh.jsonl.gz/38684

La davosa giada han Hingis e Mirza pers l’avust 2015 a Cincinnati cunter las soras Chan.
En il gieu final a Son Petersburg n’han las duas victuras laschà nagina schanza a Duschewina/Kreijcikova. En l’emprim transit ha in break cun il resultat 3:2 tanschì per segirar il set, en il segund set han Hingis/Mirza schizunt prendì giu trais giadas il service. Suenter be 56 minutas han ellas lura tratg a niz l’emprim matchball e gudagnà.
Suenter lur triumf a l’Australian Open e las victorias da turnier a Sydney, Brisbane ed als finals da WTA 2015 a Singapur è la victoria en la metropola russa gia la 9avla en seria. Totalmain han Hingis/Mirza uss gia gudagnà 54 turniers en il dubel.
RR novitads 15:00